Stanisław Ignacy Witkiewicz
<s>Stanislav Ignaci Vitkjevič (; Varšava, 24. februar 1885 — Jeziori, 18. septembar 1939) bio je poljski književnik, slikar, fotograf, teoretičar umetnosti i filozof.</s><s>Otac mu je bio slikar i teoretičar umetnosti Stanislav Vitkjevič.</s><s>Do studija slikarstva u Krakovu, koje nikada nije završio, roditelji su mu obezbedili privatne učitelje, te je stekao široko znanje iz humanitičkih i egzaktnih nauka.</s><s>Bio je poliglota i putovao je po Italiji, Francuskoj, Nemačkoj, a neposredno pred početak Prvog svetskog rata, posetio je Australiju i Novu Gvineju, gde je otišao kao fotograf u pratnji antropologa Bronislava Malinovskog.</s><s>Bio je oficir Ruskog carstva u Prvom svetskom ratu.</s><s>Najintenzivnije je delovao i stvarao između dva svetska rata.</s><s>Nakon što je Nemačka napala Poljsku 1. septembra 1939, prijavio se za vojsku, ali su ga zbog starosti odbili.</s><s>Nekoliko dana kasnije, kada je i Sovjetski Savez anketirao istočni deo njegove domovine, izvršio je samoubistvo 18. septembra.</s>

<s>Vitkjevičevo stvaralaštvo pripada avangardi.</s><s>Kao književnik bio je blizak ekspresionizmu i  nadrealizmu.</s><s>U pisanju je primenjivao deformaciju, odstranjivanje stvarnosti, karikaturu, grotesku, fantastiku, parodiju, humor i filozofsku refleksiju.</s><s>Za života objavio je dva romana Oproštaj od jeseni i Nezasitost, a ostali su štamapni posthumno.</s><s>Napisao je između 1918.</s><s>I 1925. četrdesetak drama od kojih je dvadeset jedna sačuvana.</s><s>Na polju teorije umetnosti izdvaja se njegovo delo Teorija čiste forme.</s><s>Takođe, značajna je njegova esejistička knjiga Narkotici o upotrebi različitih droga pri umetničkom izražavanju.</s><s>Kao slikar pripadao je grupi Formista.</s><s>Vitkjevič je stvaralački čin slikanja doživljavao kao metafizičko ujedinjenje s kosmosom, magnoveno razumevanje i ponavljanje njegove metafizičke strukture u senzibilnom materijalu umetničkog dela.</s><s>Posebno se pročuo po slikanju portreta.</s><s>Na polju fotografije bio je jedan od prvih umetničkih fotografa Evrope.</s><s>Slavu je stekao posthumno.</s>

<s>Reference</s>

<s>Literatura</s>

<s>Spoljašnje veze</s>

<s>Poljski pisci
Poljski filozofi
Poljski slikari
Poljski fotografi
Samoubice</s>

